als_Latn dik_Latn sag_Latn
Matteo Renzi në Egjipt: Të reagojmë para se ISIS të pushtojë Libinë
14/03/2015
14/03/2015
“Ne jemi më të fortë se terroristët. Ne duhet të ndërhyjmë në Libi duke nisur me përpjekjet diplomatike të OKB-së”, tha Kryeministri italian.
Renzi u takua në Sharm el Sheikh me Presidentin egjiptian Al Sisi ku ngriti edhe shqetësimin e tij në lidhje me situatën e rëndë të krijuar në Libi, duke i bërë thirrje ndërkombëtarëve që ta cilësojnë Libinë si prioritare për t’i dhënë një zgjidhje situatës atje.
“Është normale që ka ndjeshmëri të ndryshme, madje edhe brenda institucioneve të OKB-së. Por me Sisin ne kemi rënë dakord që lufta kundër terrorizmit është një prioritet”, tha ai.
Italia, ishujt jugorë të së cilës janë vetëm 300 km larg nga brigjet e Libisë, është alarmuar së tepërmi pasi vendi afrikan është shthurur thuajse tërësisht që kur forcat perëndimore ndihmuan në rrëzimin e Gaddafit.
Qindra dhe mijëra emigrantë kanë mbërritur në jug të Italisë përmes varkave të pasigurta, ndërkohë që kalimi i tyre nga Libia është ndihmuar nga trafikantë që operojnë lirshëm në këto kushte kaosi, apo anarkie.
Përveç se po nxisin ndjenjat antiemigracion në Itali, një vend që po vuan nga një krizë e thellë ekonomike në vetvete, kriza e shkaktuar nga ISIS ka ngritur edhe dyshime mbi sigurinë, veçanërisht pas ekzekutimeve ndaj të krishterëve egjiptianë, dhe mesazhit kërcënues të ISIS kundrejt Romës, strehë edhe e Papa Françeskut.
/ Top Channel
ISIS
LAJME TE NGJASHME
Tony Blair nuk do të jetë më i dërguari për Lindjen e Mesme; ish-kryeministri britanik jep dorëheqjen
Cameron prezanton programin, spikasin: ulja e taksave, aksioni ndaj emigracionit ilegal dhe referendumi për BE-në
VLERËSO KËTË LAJM
KRYESORET
SONDAZH
MË TË LEXUARAT
- Larje hesapesh në mes të Tiranës, 3 të vrarë me armë zjarri
- Vizita e Vuçiç, në fokusin e shtypit serb
- Rama: Me Athinën nuk negociojmë interesin kombëtar. Idrizi? Problem artificial
- Anulohet darka në nder të delegacionit serb në Durrës
- Konferenca e përbashkët Rama-Vuçiç
- Deklarata e Ramës për Athinën, reagon Ministria e Jashtme greke
- Në SHBA futbolli s’është aq popullor…as korrupsioni. Çfarë qëndron pas arrestimit të zyrtarëve të FIFA-s nga FBI?
- Vuçiç për televizionin serb: Vizita në Tiranë, pozitive
- Nishani-Vuçiç, në fokus “diplomat”, dialogu me Kosovën dhe paqja në rajon
- Basha pret Vuçiç: Së bashku të përqafojmë të ardhmen
KËMBIMI VALUTOR
TREGJE DHE BURSA
als_Latn unk unk als_Latn als_Latn als_Latn als_Latn als_Latn als_Latn eng_Latn ind_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn